[{"text_idx": "#000003", "text": "Por festi la Semajnon de Internacia Amikeco UEA proponas al tiuj tri personoj, kies video ricevas plej multe da s\u0302atoj g\u0302is la 31-a de marto, proponi senpagan alig\u0302on al la UK al iu el siaj amikoj. Amikig\u0302u kaj amikumu kaj g\u0302uu la Semajnon de Internacia Amikeco!"}, {"text_idx": "#000004", "text": "Jes, vi volas kunfesti, sed... pri kio paroli? Ekzemple: c\u0302u vi ekkonis, renkontis amikon dum la UK? C\u0302u vi planas renkonti amikon dum UK? C\u0302u okazis io kortus\u0302a dum Universala Kongreso kun viaj amikoj? Au\u0306 c\u0302u io freneza? Rakontu!"}, {"text_idx": "#000005", "text": "Se vi pensas, ke vi ne povas partopreni, c\u0302ar vi ne havas filmilon, memoru pri via sag\u0302telefono au\u0306 pri viaj amikoj \u2013 c\u0302u eble unu el ili havas?"}, {"text_idx": "#000006", "text": "Kio estas Amikoj dum UK?"}, {"text_idx": "#000007", "text": "G\u0302i estas soci-reteja kampanjo por montri tiun flankon de la UK-oj, kiujn homoj, kiuj neniam partoprenis Universalan Kongreson, eble ne tiom bone konas, kaj samtempe por tau\u0306ge festi la Semajnon de Internacia Amikeco."}, {"text_idx": "#000008", "text": "Vidu la ekzaktan priskribon kaj regularon de la konkurso."}, {"text_idx": "#000009", "text": "C\u0302AR: Liptov bonvenigas internacian renkontig\u0302on de esperantistoj"}, {"text_idx": "#000010", "text": "C\u0302AR estas c\u0302elima Esperanta junulara renkontig\u0302o, kiu okazos c\u0302i-jare en Liptovsky\u0301 Mikula\u0301s\u030c. Tie renkontig\u0302os komencantoj, progresantoj kaj fluaj Esperanto-parolantoj. C\u0302AR ne temas nur pri lernado de la internacia lingvo, sed ankau\u0306 pri ekkonado de la bela medio de la regiono Liptov."}, {"text_idx": "#000011", "text": "La renkontig\u0302o de Esperanto-s\u0302atantoj okazos de la 12-a g\u0302is 15-a de novembro 2015 c\u0302e la piedo de la monto Chopok en la pensiono Relax Jasna\u0301 en Liptovsky\u0301 Mikula\u0301s\u030c (Dema\u0308nova\u0301)."}, {"text_idx": "#000012", "text": "Dum la renkontig\u0302o okazos intenca kurso de Esperanto por komencantoj kaj progresantoj. Post studado, la proksimume 30 partoprenantoj povas g\u0302ui programerojn ligitajn al la c\u0302eftemo de la arang\u0302o: \u201cEn sana korpo log\u0302as sana spirito\u201d. La pinto de la evento estos ekskurso al la bela groto Dema\u0308novska\u0301 jaskyn\u030ca Slobody (Groto de Libereco)."}, {"text_idx": "#000013", "text": "La celo de la arang\u0302o estas ekkonigi Esperanton al absolutaj komencantoj kaj ebligi al progresantoj praktiki g\u0302in en internacia medio."}, {"text_idx": "#000015", "text": "La evento C\u0302AR komencig\u0302os la 12-an de novembro 2015 vespere en la pensiono Relax Jasna\u0301, Obchodna\u0301 ulica 299, Liptovsky\u0301 Mikula\u0301s\u030c. La programo dau\u0306ros g\u0302is la 15-a de novembro. Pliaj informoj estas troveblaj c\u0302e "}, {"text_idx": "#000016", "text": "Kadre de C\u0302AR okazos ankau\u0306 diskutoj pri la venontjara 101-a Universala Kongreso de Esperanto, kiun Slovakio gastigos la unuan fojon en sia historio. G\u0302i okazos en la historia urbo Nitra fine de julio 2016, en la unua monato de la slovaka prezidanteco de Eu\u0306ropa Unio."}, {"text_idx": "#000017", "text": "De la 22-a g\u0302is 25-a de oktobro okazis en la urbo Nitra laborkunsido pri preparado de la 101-a Universala Kongreso. En g\u0302i partoprenis entute pli ol 30 personoj: ne nur la loka kongresa komitato kaj helpantoj el Slovakio, C\u0302eh\u0302io kaj Hungario, sed ankau\u0306 reprezentantoj de UEA: Veronika Poo\u0301r, estonta g\u0302enerala direktoro, kaj Clay Magalha\u0303es, konstanta kongresa sekretario."}, {"text_idx": "#000018", "text": "La partoprenantoj de la laborkunsido, kun panoramo de Nitra malantau\u0306e"}, {"text_idx": "#000019", "text": "Dum tiu kunsido okazis akcepto en la urbodomo, kiu kontribuas al organizado de nia kongreso. Ni poste vizitis la c\u0302efajn ejojn, en kiuj okazos la kongreso, interalie prelegoc\u0302ambrojn de la Slovaka agrokultura universitato, la sportejon, en kiu okazos la solena malfermo, kaj la urban teatron, en kiu okazos kulturaj programeroj."}, {"text_idx": "#000020", "text": "Ni pritraktis c\u0302iujn temojn, kiuj koncernas la UK-n, de bug\u0302eto g\u0302is hoteloj kaj mang\u0302ejoj, kaj ni dividig\u0302is en plurajn laborgrupojn, kiuj laboris ekzemple pri ekskursoj, kultura programo kaj junulara programo."}, {"text_idx": "#000021", "text": "Vi povas vidi kelkajn fotojn de la kunsido en Facebook."}, {"text_idx": "#000022", "text": "Temo de la 101-a UK: \u201cSocia justeco \u2014 lingva justeco\u201d"}, {"text_idx": "#000023", "text": "UEA publikigis gazetaran komunikon, en kiu g\u0302i anoncas decidon pri la tempo de la 101-a Universala Kongreso: \u201cSocia justeco \u2014 lingva justeco\u201d. Jen la teksto en la 590-a gazetara komuniko de UEA publikigita la 15-an de oktobro 2015, kiun vi povas legi en la retejo de UEA:"}, {"text_idx": "#000024", "text": "Lau\u0306 la decido de la Estraro de UEA, la temo de la 101-a UK en Nitro (23-30 julio 2016) estos \u201cSocia justeco \u2014 lingva justeco\u201d. Jen la enkonduko de la prezidanto de UEA, d-ro Mark Fettes, al la temo."}, {"text_idx": "#000025", "text": "Jam dekomence, Esperanto estas ligita al la homa strebado por paco. Sed kia paco? Evidente ne la \u201cromia paco\u201d, trudita de la forto de armiloj kaj la subpremo de opozicio; temas pri paco, kiun la popoloj faros en konsento. Paco inter egaluloj."}, {"text_idx": "#000026", "text": "Per tio, la strebado por paco farig\u0302as ankau\u0306 strebado por justeco. Nur homoj egalrajtaj kaj egalvoc\u0302aj povas kunkonstrui socion en konsento unu kun la alia. La Universala Deklaracio de Homaj Rajtoj listigas kelkajn el la bazaj principoj de tia socio. Aliaj internaciaj konvencioj kaj traktatoj plivastigis tiujn normojn. Ili restas validaj celoj por socioj c\u0302ie en la mondo."}, {"text_idx": "#000028", "text": "Ege ofte en tiaj movadoj mankas konscio pri lingva justeco. Sed anstatau\u0306 kulpigi ilin, ni serc\u0302u la komunajn valorojn, la parencajn celojn, kiuj ebligas kunlaboron. Tiucele ni devas pliprofundigi nian propran komprenon pri lingva justeco, por vidi kiel g\u0302i interplektig\u0302as kun aliaj demandoj. Tau\u0306ga kadro por tiaj esploroj estas la nuntempaj streboj al dau\u0306ripova evoluo. Nepras trovi lokon por Esperanto inter tiuj streboj."}, {"text_idx": "#000030", "text": "Rezultoj de la emblemkonkurso por la kongreso en Nitra 2016"}, {"text_idx": "#000031", "text": "Sabaton la 23-an de majo, je 17:00, dum la Tutslovakia Esperanto-renkontig\u0302o en Modra-Harmo\u0301nia, estis anoncitaj la rezultoj de la konkurso pri la emblemo de la 101-a Universala Kongreso de Esperanto en Nitra en 2016. Al la konkurso partoprenis 11 personoj, kiuj entute sendis 48 proponojn."}, {"text_idx": "#000034", "text": "Kiel venkinta emblemo estis elektita tiu de la rusa esperantistino Elena H\u0302usanova, kiu nuntempe laboras en Slovakio kiel volontulino kaj grafikistino en la asocio Edukado@Interreto en Partiza\u0301nske, kiu laboras interalie pri Esperantaj projektoj. La c\u0302efa premio estas senpaga partopreno en la venontjara UK en Nitra. Ni kore gratulas la gajninton kaj ankau\u0306 c\u0302iujn, kiuj partoprenis en la konkurso."}, {"text_idx": "#000036", "text": "La venkinta emblemo estos uzata en informado pri la kongreso kaj publikigata en c\u0302iuj materialoj, kiuj temas pri g\u0302i."}, {"text_idx": "#000037", "text": "Konkursintoj kaj nombro da proponoj de c\u0302iuj el ili:"}, {"text_idx": "#000039", "text": "Nome de la organiza teamo"}, {"text_idx": "#000041", "text": "La 30-an de aprilo finig\u0302is la konkurso por la emblemo de la 101-a Universala Kongreso de Esperanto, kiu okazos en Nitra de la 23-a g\u0302is la 30-a de julio 2016. Ni ricevis entute 48 proponojn. Ni kore dankas al c\u0302iuj konkursintoj!"}, {"text_idx": "#000046", "text": "originala, propra verko de konkursanto,\nsimpla kaj facile komprenebla por g\u0302enerala publiko,\nen kolora kaj nigro-blanka versioj,\nen formato JPG, TIFF, GIF au\u0306 PNG, minimuma grandeco: 600\u00d7600 rastrumeroj (bilderoj),\nsendita en originala versio en kutima formato (ekzemple: *.ai (adobe ilustrator), *.cdr (Corel), *.xcf (Gimp), *.svg (Inkscape), *.pdf, *.psd (Photoshop) ktp."}, {"text_idx": "#000047", "text": "simbolon de Nitra au\u0306 de la Kongresejo (au\u0306lo de la Universitato SPU), kiu simbolas futuron kaj komencon de la dua jarcento de Universalaj Kongresoj,\nmallongan priskribon de la signifo (ne estas kondic\u0302o)"}, {"text_idx": "#000050", "text": "Momenton, c\u0302u vere c\u0302iuj islamanoj estas teroristoj?\nKonkurso por la Semajno de Internacia Amikeco\nC\u0302AR: Liptov bonvenigas internacian renkontig\u0302on de esperantistoj\nTemo de la 101-a UK: \u201cSocia justeco \u2014 lingva justeco\u201d"}]